Under prædikenen hives kandidaten i håret, væltes ned af stolen og mishandles grundigt en sidste gang, før han bliver et anstændigt menneske og en respektabel kollega. Efter prædikenen foregår selve behøvlingen. Her behandles kandidaten som en rå [[træstamme]], der skal både måles, tilhugges og [[høvl]]es. Udmålingen kunne foregå med en stor [[passer]] forsynet med en [[pensel]] i enden af det ene ben. Penselen blev dyppet i sort farve og dygtigt ført hen over svendens ansigt. Kanterne blev hugget af ham, og værst gik det ud over "der großen knast", [[kønsorgan|kønsdelene]]. Den skulle hugges af med mindre en [[jomfru]] blandt tilhørerne bad om nåde. Det var gerne mesters datter der her optrådte som uberørt jomfru. Han behandledes med overdimensioneret værktøj, ikke blot [[høvl]], [[passer]] og [[Vinkel (Værktøj)|vinkel]], men med [[stemmejern]], [[økse]] og andet – alt sammen for at omforme ham fra det uvidende, næsten umenneskelige væsen til et nyttigt medlem af [[stand (samfundsgruppe)|standen]]. For at slippe for yderligere plagerier får han lov til at give en omgang øl eller [[vin]]. Løjerne sluttede gerne med dåb, hvor svenden får et nyt navn. Han er nu fuldgyldigt medlem af lavet og kan drikke en skål med de øvrige svende.
Kemi Traditioner Ritualer